
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 202 

1 Σεπτεμβρίου 1998 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μετα¬ 
ξύ των Κυβερνήσεων της Ελληνικής Δημοκρατίας 
και της Δημοκρατίας της Λιθουανίας για την οικο¬ 
νομική, βιομηχανική και τεχνολογική συνεργασία 


(Αθήνα, 27.6.1995). 5 

Ανακοίνωση για τη θέση σε ισχύ της Συμφωνίας συ¬ 
νεργασίας σε θέματα Ασφαλείας Ελλάδος - Κύ¬ 
πρου (Λευκωσία, 11.12.1993). 6 

Ανακοίνωση για τη θέση σε ισχύ της Συμφωνίας περί ε¬ 
μπορίου πολιτικών αεροσκαφών μετά του Πρωτο¬ 
κόλλου που αφορά στην τροποποίηση του Παραρ¬ 
τήματος της Συμφωνίας. 7 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Κατάργηση του Νομικού Προσώπου Ιδιωτικού Δικαίου 
«ΟΡΓΑΝΩΣΗ ΚΑΙ ΠΛΗΡΟΦΟΡΙΚΗ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 2παρ. 6του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38/Α'). 

β) Του άρθρου 29Ατου ν. 1558/1985, που προστέθηκε 
με το άρθρο 27 του ν. 2081/1992 «Ρύθμιση του θεσμού 


των Επιμελητηρίων κ.λπ.» (ΦΕΚ 154/Α') και τροποποιήθη¬ 
κε με το άρθρο 1 παρ. 2α του Ν. 2469/1997 (ΦΕΚ38/Α'). 

γ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων τους» (ΦΕΚ 
201 /Α'). 

2. Την αριθμ. ΔΙΔΚ/Φ1/20199/5-9-1997 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των του Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 801/Β'), όπως 
τροποποιήθηκε με την αριθμ. ΔΙΔΚ/Φ1/23470/20-10-1997 
όμοιάτης (ΦΕΚ924/Β'). 

3. Την αριθμ. 1107147/1239/006Α/4-10-1996 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (ΦΕΚ 922/Β'). 

4. Το γεγονός ότι από τις διατάξεις του παρόντος Προ¬ 
εδρικού διατάγματος δεν προκαλείται δαπάνη σε βάρος 
του κρατικού προϋπολογισμού. 

5. Την αριθμ. 43/1998 γνωμοδότηση του Συμβουλίου 
της Επικράτειας, μετά πρόταση του Υπουργού Εθνικής 
Οικονομίας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο μόνο 

Το Νομικό Πρόσωπο Ιδιωτικού Δικαίου, με την επωνυμία 
«ΟΡΓΑΝΩΣΗ ΚΑΙ ΠΛΗΡΟΦΟΡΙΚΗ ΑΝΩΝΥΜΟΣ ΕΤΑΙ¬ 
ΡΕΙΑ» (Ο. ΚΑΙ Π. Α.Ε.), που ιδρύθηκε με το Π.Δ. 403/1991 
(ΦΕΚ 144/Α'), καταργείται. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Ιουλίου 198 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤ. ΜΠΕΝΟΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

Εφαρμογή απαιτήσεων για τήρηση φυλακής 
των ναυτικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 και 8παρ.2τουΝ.1314/83 
(Α 2) «για την κύρωση της Διεθνούς Σύμβασης» για πρό¬ 
τυπα εκπαίδευσης, έκδοσης πιστοποιητικών και τήρησης 
φυλακών των ναυτικών, 1978" (Β.Τ.Ο.νν.). 

2. Το άρθρο 29 Ατού Ν. 1558/85 (Α 137) όπως προστέ¬ 
θηκε με το άρθρο 27 του Ν. 2081/92 (Α 154) και τροπο¬ 
ποιήθηκε με το άρθρο 1 παρ. 2α του Ν.2469/97 (Α38). 

3. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Το άρθρο 36 παρ. 4περ. βτου Π.Δ. 259/88 (Α 117). 

5. Την αριθμ. 332/98 γνωμοδότηση του Συμβουλίου Ε¬ 
μπορικού Ναυτικού (Σ.Ε.Ν.). 

6. Την αριθμ. 410/98 γνωμοδότηση του Συμβουλίου Ε¬ 
πικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο 1 

Τα διαστήματα ανάπαυσης για το προσωπικό που εκτε- 
λεί φυλακή καθορίζονται σύμφωνα με το Τμήμα ΑΛ/ΙΙΙ/1 
του Μέρους Α του Κώδικα της Διεθνούς Σύμβασης 
Β.Τ.Ο.νν. και συγκεκριμένα: 

1. Σε όλα τα πρόσωπα στα οποία ανατίθενται καθήκοντα 
αξιωματικού υπεύθυνου φυλακής ή μέλους πληρώματος 
που αποτελεί μέρος φυλακής θα διατίθεται τουλάχιστον 
10ωρη ανάπαυση σε κάθε 24ωρο χρονικό διάστημα. 

2. Οι ώρες ανάπαυσης είναι δυνατόν να διαιρούνται σε 
δύο το πολύ χρονικές περιόδους, μια έκτων οποίων θα εί¬ 
ναι τουλάχιστον 6ωρης διάρκειας. 

3. Οι απαιτήσεις για τις περιόδους ανάπαυσης που κα¬ 
θορίζονται στις παραγράφους 1 και 2 δεν είναι απαραίτη¬ 
το να τηρούνται σε περίπτωση επείγουσας ανάγκης ή γυ¬ 
μνασίου ή κάτω από άλλες υπερισχύουσες επιχειρησια¬ 
κές συνθήκες. 

4. Ανεξάρτητα από τις διατάξεις των παραγράφων 1 και 
2, το ελάχιστο χρονικό διάστημα των 10 ωρών μπορεί να 
μειωθεί σε τουλάχιστον 6 συνεχόμενες ώρες με την προ¬ 
ϋπόθεση ότι οποιαδήποτε τέτοια μείωση δεν παρατείνε- 
ταιπέραντων 2 ημερών και δίδονταιτουλάχιστον 70 ώρες 
ανάπαυση σε κάθε χρονική περίοδο επτά ημερών. 

Άρθρο 2 

Για την εφαρμογή της απαίτησης για διαστήματα ανά¬ 
παυσης σύμφωνα με το άρθρο 1: 

1. α) Ο πλοίαρχος σε συνεργασία με τους αξιωματικούς 
προϊστάμενους των υπηρεσιών καταστρώματος και μη¬ 
χανής, μεριμνά για την κατάρτιση "προγράμματος τήρη¬ 
σης φυλακών". 

β) Το πρόγραμμα, περιέχει τα ακόλουθα, για κάθε ένα α¬ 
πό τους ναυτικούς που υπηρετούν στο πλοίο και μετέχει 
σε φυλακές, τόσο όταν το πλοίο βρίσκεται εν πλω όσο και 
σε λιμένα 

- το ονοματεπώνυμό του 

- την ειδικότητά του 


- τα χρονικά διαστήματα κατά τα οποία έχει υποχρέωση 
εκτέλεσης φυλακής. 

γ) Το πρωτότυπο του προγράμματος φέρει υπογραφή 
του πλοιάρχου και σφραγίδα του πλοίου και κρατείται α¬ 
πό τον πλοίαρχο. 

δ) Αντίγραφοτου προγράμματος αναρτάταισε ένα του¬ 
λάχιστον πίνακα που βρίσκεται σε σημείο του πλοίου ό¬ 
που έχουν πρόσβαση όλα τα μέλη του πληρώματος που 
μετέχουν σε φυλακές. 

2. α)Οι αξιωματικοί προϊστάμενοι υπηρεσίας κατα¬ 
στρώματος και μηχανής, υπό την εποτττεία του πλοιάρ¬ 
χου, τηρούν όσον αφορά τον κλάδο τους και για κάθε μέ¬ 
λος του πληρώματος που μετέχει σε φυλακές "αρχείο η¬ 
μερήσιων ωρών εργασίας ή ανάπαυσης". 

β) Στο αρχείο σημειώνονται για κάθε εικοσιτετράωρο 
και ανεξαρτήτως αν το πλοίο βρίσκεται εν πλω ή σε λιμέ¬ 
να, η ώρα έναρξης και λήξης των διαστημάτων οποιοσδή¬ 
ποτε εργασίας, ή η ώρα έναρξης και λήξης των διαστη¬ 
μάτων ανάπαυσης του ναυτικού και υπογράφεται από τον 
τηρούντο αυτό αξιωματικό, το ναυτικό που αφορά και θε¬ 
ωρείται από τον πλοίαρχο. 

γ) Το αρχείο των οκτώ προηγουμένων ημερών και σε κά¬ 
θε περίπτωση το αρχείο που αντιστοιχεί στο χρονικό διά¬ 
στημα από τον απόπλου από λιμένα έως τον απόπλου από 
τον επόμενο λιμένα, κρατείται από τον πλοίαρχο και είναι 
διαθέσιμο σε περίπτωση ελέγχου από τις αρμόδιες Αρχές. 

3. Το πρόγραμμα και το αρχείο συντάσσονται στην Ελ¬ 
ληνική και την Αγγλική. 

4. Για πλοία που εκτελούν πλόες σε περιοχές που ισχύ¬ 
ει η ίδια τοπική ώρα, οι ώρες και τα χρονικά διαστήματα 
του παρόντος άρθρου καταχωρούνται σε τοπική ώρα και 
για πλοία που εκτελούν πλόες σε περιοχές όπου η τοπική 
ώρα αλλάζει, καταχωρούνται σε "παγκόσμιο χρόνο συ¬ 
ντονισμού" (ΙΙΤΟ). 

Άρθρο 3 

Σε περίπτωση κατά την οποία ναυτικός που μετέχει σε 
φυλακές συμμετέχει ή απασχολείται σε περιστατικό: 

(α) επείγουσας ανάγκης (οπίθΐηθηογ), 

(β) γυμνασίου (άπΙΙ), 

(γ) υπερισχυουσών επιχειρησιακών συνθηκών, (ονθίτί- 
άίπς ορθΓδίίοπαΙσοηάίίίοηδ), δηλαδή ουσιωδών εργασιών 
επί του πλοίου οι οποίες για λόγους ασφάλειας, προστα¬ 
σίας του θαλασσίου περιβάλλοντος, δημοσίου συμφέρο¬ 
ντος δεν είναι δυνατό να καθυστερήσουν ή οι οποίες δεν 
μπορούσαν να προβλεφθούν κατά την έναρξη του πλου, 

καταχωρείται σχετική εγγραφή σε στήλη παρατηρήσε¬ 
ων της μερίδας του αρχείου που αφορά το ναυτικό αυτό. 
Η εγγραφή αυτή περιέχει το χρόνο έναρξης και πέρατος 
της απασχόλησης, ενώ η σχετική καταχώρηση, γίνεται σε 
εύλογο χρονικό διάστημα μετά τη λήξη του περιστατικού. 

Άρθρο 4 

Η ισχύς του παρόντος Προεδρικού Διατάγματος αρχί¬ 
ζει από την δημοσίευσή του στην Εφημερίδα της Κυβερ- 
νήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Ακταίο, 14Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

Τροποποίηση διατάξεων του Π.Δ. 180/1979 (Α'46) όπως 
τροποποιήθηκε και συμπληρώθηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 12, παράγραφος Ι,εδαφ.α' 
του Ν. 1481/1984 «Οργανισμός Υπουργείου Δημόσιας 
Τάξης» (ΑΊ52). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α'38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ’ αριθμ. 419/1998 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Η παράγραφος 1 του άρθρου 4 του Π.Δ. 180/1979, ό¬ 
πως αντικαταστάθηκε από την παρ. 1 του άρθρου 3 του 
Π.Δ. 36/1994 (Α' 26) αντικαθίσταται ως εξής: 

“ 1 ■ Η εργασία με οποιαδήποτε ιδιότητα στα καταστήμα¬ 
τα των κέντρων διασκεδάσεως, μπαρ, καφετεριών, αμι¬ 
γών αιθουσών διενέργειας τεχνικών παιγνίων καθώς και 
στα λοιπά καταστήματα, στα οποία διενεργούνταιτεχνικά 
παίγνια, απαγορεύεται χωρίς άδεια της αστυνομικής αρ¬ 
χής. Η άδεια εκδίδεται απάτην αρμόδια αστυνομική αρχή 
του τόπου κατοικίας του ενδιαφερομένου και ισχύει για ό¬ 
λη την επικράτεια, χωρίς χρονικό περιορισμό. 

Η διάταξη αυτή εφαρμόζεται και για τους παρέχοντες 
μη εξηρτημένη εργασία, εφόσον η απασχόλησή τους 
συνδέεται με την εξυπηρέτηση λειτουργικών αναγκών 
του καταστήματος. 

Η κατά τα ανωτέρω άδεια ανακαλείται προσωρινά σε 
περίπτωση που θα ασκηθεί κατά του κατόχου δίωξη για τα 
αδικήματα που αναγράφονται στην επόμενη παράγραφο 
του παρόντος άρθρου και μέχρι την τελεσίδικη απόφαση 
του δικαστηρίου ή οριστικά σε περίπτωση τελεσίδικης κα¬ 
ταδίκης, για τα αδικήματα της ίδιας παραγράφου. 

Η αρχή που διενεργεί την προανάκριση για τα προανα- 
φερόμενα αδικήματα ζητεί με έγγραφό της από την αρχή 
που εξέδωσε την άδεια εργασίας, την προσωρινή ή ορι¬ 
στική αφαίρεσή της, κατά περίπτωση». 

Άρθρο 2 
Ένερξηισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Ακταίο, 23 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

Τροποποίηση διατάξεων Π.Δ. 582/1984 (Α' 208) και Π.Δ. 
161/1988 (Α'74). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. Ι,εδάφ.α'καιβ'του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε με το άρθρο 1 ραρ. 
1 του Ν. 1590/1986 (Α'49). 

2. Τις διατάξεις του Π.Δ. 137/1986 «Συγκρότηση της Γε¬ 
νικής Γραμματείας Δημόσιας Τάξης, σε Υπουργείο Δημό¬ 
σιας Τάξης» (Α' 51). 

3. Το άρθρο μόνο του Π.Δ. 82/1993 «Περιορισμός συ- 
ναρμοδιότητας κατά την έκδοση κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' 36). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 20181/1992 (Α' 154), 
όπως αντικαταστάθηκε μετο άρθρο 1 παρ. 2, εδάφ. α'του 
Ν. 2469/1997 (Α'38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. την υπ’ αριθ. 427/1998 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 

Άρθρο 1. 

Συμπλήρωση διατάξεων άρθρου 65 Π.Δ. 582/1984. 

Στο άρθρο 65 του Π.Δ. 582/1984 προστίθεται εδάφιο ε' 
ως εξής: 

«ε) Η συλλογή και επεξεργασία στοιχείων για τη συγ- 
γραφή της ιστορίας της Ελληνικής Χωροφυλακής, της Α¬ 
στυνομίας Πόλεων και της Ελληικής Αστυνομίας και η ορ¬ 
γάνωση και λειτουργία του μουσείου». 

Άρθρο 2. 

Κατάργηση διατάξεων. 

Οι διατάξεις της παρ. 9 του άρθρου 48 του Π.Δ. 
161/1988 και της περίπτωσης γ'του άρθρου 45 του Π.Δ. 
682/1984 καταργούνται. 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Ακταίο, 23 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

ΑΝ ΑΚΟΙΝΩΣ ΕΙΣ 

Αοιθιι. Φ. 0544/34/ΑΣ 549/Μ. 4483 (5) 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεωντης Ελληνικής Δημοκρατίας και της 
Δημοκρατίας της Λιθουανίας για την οικονομική, βιο¬ 
μηχανική και τεχνολογική συνεργασία (Αθήνα, 
27.6.1995. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
καιτης Λιθουανίας γιατην οικονομική, βιομηχανική και τε¬ 
χνολογική συνεργασία που υπογράφηκε στην Αθήνα στις 
27 Ιουνίου 1995 και κυρώθηκε με τον υπ’ αριθ. 2457/1997 
Νόμο που δημοσιεύθηκε στο υπ’ αριθ. 14 Φύλλο της Εφη- 
μερίδοςτης Κυβερνήσεως τεύχος Α'της 14 Φεβρουάριου 
1997 τέθηκε σε ισχύ σύμφωνα με τη διάταξη του άρθρου 
6παρ. 1 αυτής, την 1η Μάίου 1998. 

Αθήνα, 3 Αυγούστου 1998 
Με εντολή Υπουργού 

Η Προϊστάμενη της Ειδικής Νομικής Υπηρεσίας 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 

Απιθυ. Φ. 0544/24/ΑΣ 524/Μ. 4304 (6) 

Ανακοίνωση για τη θέση σε ισχύ της Συμφωνίας συνερ¬ 
γασίας σε θέματα Ασφαλείας Ελλάδος - Κύπρου (Λευ¬ 
κωσία, 11.12.1993). 

Το Υπουργείο Εξωτερικών ανακοινώνει ότι στις 7 Ιουλί¬ 
ου 19898 έλαβε χώρα στην Αθήνα η ανταλλαγή των εγ¬ 
γράφων επικυρώσεως της Συμφωνίας μεταξύ του Υ¬ 
πουργείου Δημοσίας Τάξεως της Ελληνικής Δημοκρα¬ 
τίας και του Υπουργείου Δικαιοσύνης και Δημοσίας 


Τάξεως της Κυπριακής Δημοκρατίας για συνεργασία σε 
θέματα ασφαλείας που υπογράφηκε στη Λευκωσία στις 
11 Δεκεμβρίου 1993. 

Η παραπάνω Συμφωνία, η οποία κυρώθηκε με τον υπ’ α- 
ριθ. 2463/1997 Νόμο που δημοσιεύθηκε στο υπ’ αριθ. 26 
Φύλλο της Εφημερίδος της Κυβερνήσεως τεύχος Α' της 
26 Φεβρουάριου 1997, θα τεθεί σε ισχύ σύμφωνα με τη 
διάταξη του άρθρου 8 αυτής, την 8 Αυγούστου 1998. 

Αθήνα, 3 Αυγούστου 1998 
Με εντολή Υπουργού 

Η Προϊσταμένη της Ειδικής Νομικής Υπηρεσίας 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

Αριθυ.Φ. 0546/16/ΑΣ 521/Μ. 2911 (7) 

Ανακοίνωση για τη θέση σε ισχύ της Συμφωνίας περί ε¬ 
μπορίου πολιτικών αεροσκαφών μετά του Πρωτοκόλ¬ 
λου που αφορά στην τροποποίηση του Παραρτήμα¬ 
τος της Συμφωνίας. 

Το Υπουργείο Εξωτερικών ανακοινώνει ότι η Συμφωνία 
περί εμπορίου πολιτικών αεροσκαφών μετά του Πρωτο¬ 
κόλλου που αφορά την τροποίηση του Παραρτήματος 
της Συμφωνίας που υπογράφηκαν στη Γενεύη στις 12 Α¬ 
πριλίου 1979 και 2 Δεκεμβρίου 1986 αντιστοίχως και κυ¬ 
ρώθηκαν με τον υπ’ αριθ. 2583/1998 Νόμο που δημοσιεύ¬ 
θηκε στο υπ’ αριθ. 39 Φύλλο της Εφημερίδος της Κυβερ¬ 
νήσεως τεύχος Α'της 3 Μαρτίου 1998, τέθηκαν σε ισχύ ως 
προς τη χώρα μας σύμφωνα με τη διάταξη του άρθρου 9 
παραγρ. 3.1 αυτής, την 22 Ιουλίου 1998. 

Αθήνα, 3 Αυγούστου 1998 
Με εντολή Υπουργού 

Η Προϊσταμένη της Ειδικής Νομικής Υπηρεσίας 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


